

 REPUBLIKA HRVATSKA

KRAPINSKO-ZAGORSKA ŽUPANIJA

 GRAD PREGRADA

 GRADSKO VIJEĆE

Klasa: 601-01/17-01/03

Urbroj: 2214/01-01-17-2

Pregrada, 09. veljače 2017. godine

 Na temelju članka 19.a Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15), članka 14. Zakona o predškolskom odgoju i obrazovanju ("Narodne novine" broj 10/97, 107/07 i 94/13) i članka 32. Statuta Grada Pregrade (Službeni glasnik KZŽ, br. 6/13, 17/13), Gradsko vijeće Grada Pregrade, na svojoj 24. sjednici održanoj 09. veljače 2017. godine, donosi

**PLAN MREŽE DJEČJIH VRTIĆA**

**NA PODRUČJU GRADA PREGRADE**

**I. UVODNE ODREDBE**

Članak 1.

Planom mreže dječjih vrtića na području Grada Pregrade utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Grada Pregrade.

Članak 2.

 Grad Pregrada ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz stavka 1. ovog članka ostvaruju se osiguranjem smještajnih kapaciteta za djecu s područja Grada Pregrade u ustanovama predškolskog odgoja i sufinanciranjem ekonomske cijene redovnog programa dječjeg vrtića.

**II. PLAN MREŽE DJEČJIH VRTIĆA**

Članak 3.

 Na području Grada Pregrade djelatnost predškolskog odgoja obavlja dječji vrtić kojem je osnivač Grad Pregrada.

Mrežu dječjih vrtića na području Grada Pregrade čini:

|  |  |  |  |
| --- | --- | --- | --- |
| Dječji vrtić | Adresa objekta | Osnivač | Smještajni kapacitet |
|  |  |  |  |
| DV „Naša radost"  | Stjepana Škreblina 1 | Grad Pregrada | 103 |
|  |  |  |  |

Članak 4.

 Mreža dječjih vrtića Grada Pregrade može se proširivati dogradnjom smještajnih kapaciteta dječjeg vrtića iz članka 3. ovog Plana te otvaranjem novih područnih objekata u skladu s odredbama Državnog pedagoškog standarda predškolskog odgoja i obrazovanja (Narodne novine 63/08 i 90/10), odnosno osnivanjem novih dječjih vrtića od strane svih zakonom predviđenih osnivača.

 Na području Grada Pregrade mogu se osnivati i novi dječji vrtići, ali Grad Pregrada ne preuzima obvezu sufinanciranja smještaja djece u istima.

Članak 5.

 Područja Grada Pregrade na kojima se mogu osnivati ustanove predškolskog odgoja jesu sva područja na kojima je prostorno-planskim dokumentima Grada Pregrade predviđena gradnja novih objekata ili na kojima postoji mogućnost prenamjene građevina u skladu sa zakonski propisima.

**III. SUFINANCIRANJE PROGRAMA DJEČJIH VRTIĆA**

Članak 6.

 Grad Pregrada, sukladno članku 48. st. 1. Zakona o predškolskom odgoju i obrazovanju("Narodne novine" broj 10/97, 107/07 i 94/13 i članku 41. Državnog pedagoškog standarda predškolskog odgoja i obrazovanja,(Narodne novine 63/08 i 90/10) kao osnivač Dječjeg vrtića „Naša radost“ u svom Proračunu osigurava sredstva za rad istog.

Članak 7.

 Grad Pregrada sufinancira ekonomsku cijenu redovnog programa dječjeg vrtića iz članka 3. ovog Plana sukladno odredbama Odluke o mjerilima za financiranje predškolskog odgoja (Službeni glasnik Krapinsko- zagorske županije, 23/15, 29/15) Grada Pregrade.

**II. ZAVRŠNE ODREDBE**

Članak 8.

 Ovaj Plan dostavlja se Krapinsko-zagorskoj županiji radi usklađivanja razvitka mreže dječjih vrtića na području Krapinsko-zagorske županije.

Članak 9.

 Plan mreže dječjih vrtića na području Grada Pregrade stupa na snagu osmog dana od dana objave u Službenom glasniku Krapinsko- zagorske županije.

Predsjednik Gradskog vijeća

 Zlatko Šorša